wickkiey/tamil-wikipedia-markdown huggingface dataset:
# பாவ்ரி நாச்


**பாவ்ரி நாச்** அல்லது **தார்பா நாச்** இந்தியாவின் மகாராஷ்டிரா மாநிலத்தின் மேற்கு கடற்கரை மற்றும் மலைப்பகுதிகளில் வசிக்கும் *கோக்னா* பழங்குடி சமூகத்தினரால் ஆடப்படும் பழங்குடி நாட்டுப்புற நடனம் ஆகும். இந்த நடனம் விழாக்காலங்களில் ஆண்கள் மற்றும் பெண்களால் ஆடப்படும் குழு நடனம் ஆகும். இந்த நடனத்தின் பூர்வீகம் மகாராஷ்டிரம் என்றாலும் அதனுடன் பூலோக ரீதியாக தொடர்பு கொண்டுள்ள குஜராத் மாநிலத்திலும் இந்த நடனம் ஆடப்படுகிறது.  

## தோற்றம் மற்றும் பின்னணி
மகாராஷ்டிரா மாநிலத்தில் உள்ள மேற்குப்பகுதியின் மலைப்பாங்கான பகுதிகளில் வசிக்கும் “கோக்னா” என்ற பழங்குடி சமூகத்திலிருந்து இந்த பழங்குடி நடனம் உருவானதாகக் கூறப்படுகிறது. இந்த நடன வடிவத்தை ஆண் மற்றும் பெண் இருவரும் நிகழ்த்துகின்றனா். மேலும் இது "தார்பா" என்ற ஒரு வகை உலர்ந்த குடுவைப் பழத்தில் இருந்து தயாரிக்கப்படும் காற்றிசைக் கருவியால் இந்த நடனத்திற்கு *“தார்பா நாச்”* என்ற மற்றொரு பெயரிலும் அழைக்கப்படுகிறது. இந்த இசைக் கருவியிலிருந்து வரும் ஒலி மாறுபட்ட இசையாக உள்ளது.தார்பா இசைக் கருவி இந்த நடனத்திற்கு கூடுதல் பலம் சோ்ப்பதாக உள்ளது.  

## நடன நுட்பம் மற்றும் நிகழ்த்துமுறை
பொதுவாக பண்டிகை காலங்களில் ஆண்களும் பெண்களும் சோ்ந்து ஆடும் இந்த நடனம் நெருக்கமான உடல் உருவாக்கத்தில் நிகழ்த்தப்படும் ஆட்டமாகும். இதில் கலைஞர்கள் ஒருவருக்கொருவர் தங்களது இடுப்பை நெருக்கமாக வைத்துக் கொண்டு நடனத்தின் போது பல்வேறு சிக்கலான வடிவங்களை உருவாக்குகின்றனா். இந்த நடன முறையை ஆடுவதற்கு பங்கேற்பாளர்களின் சிறந்த திறன்கள், தனித்த ஆற்றல் மற்றும் செயல்திறன் போன்ற அம்சங்கள் மிக முக்கியத் தேவைகளாக உள்ளன. நடனத்தின் தோற்றச் செறிவு ஆடும் கலைஞர்களின் கால் அசைவுகளில் உள்ளது. கால்களை முன்னும் பின்னும் இரு அடி அல்லது ஒரு அடி எடுத்து வைத்து மிகவும் நோ்த்தியாகவும் ஒத்திசைவாகவும் இந்த நடனம் ஆடுப்படுகிறது. இது ஒரு குழுவாக ஆடும் நடனம் மட்டுமல்ல சில வேளைகளில் தனி கழைக்கூத்து வடிவமாகவும் ஆடப்படும் நடன வடிவமும் ஆகும். தார்பா இசைக்கருவியை ஊதும் கலைஞா் மட்டும் தனித்த ஆடை அலங்காரத்துடன் இருப்பார். பழங்குடியின ஆண்கள் பாவ்ரி நாச்சை ஒரு குழுவில் தனித்தனியாகவோ அல்லது தனி ஒருவராகவோ ஆடுகிறார்கள்.பெண்களை தோளில் சுமந்து கொண்டு இசைக்கு ஏற்றவாறு வட்டமாகச் சுற்றி வருதல், ஆண்கள் ஒன்று சோ்ந்து ஒரு மனித பிரமிட்டை உருவாக்குதல் அல்லது ஒரு நடனக் கலைஞரை ஒரு தடித்த கம்பத்தில் சுற்றுவது போன்ற திறன்களை இந்த நடனம் உள்ளடக்கி உள்ளது. இது “கோக்னா” எனப்படும் பழங்குடி சமூகத்தைச் சேர்ந்த ஒரு பழங்குடி நடன பாணி. ஆகையால் இந்த நடனத்திற்கென தனியாகப் பயிற்சி மையங்கள் எதுவும் இந்தியாவிலோ அல்லது வெளிநாட்டிலோ இல்லை.  

## உடை மற்றும் அலங்காரம்
இந்த நடனம் ஆண்களாலும் பெண்களாலும் நிகழ்த்தப்படலாம், எனவே அணியும் ஆடை அதற்கேற்ப மாறுபடும். அவை பின்வருமாறு:  

### ஆண்கள்
ஆண்கள் பயன்படுத்தப்படும் உடையில் ஒரு வெள்ளை சட்டை, ஒரு கருப்பு மேல் அங்கி, ஒரு வெள்ளை வேட்டி மற்றும் ஒரு வெள்ளை நிறத் தலைப்பாகை, தலைப்பாகை இல்லாத சமயங்களில் தலையில் கட்டிக்கொள்ள வண்ணத் துண்டுகளை கட்டிக்கொள்வா். கால்களில் சலங்கை கட்டிக் கொண்டும் ஆடுவா்.  
### பெண்கள்
பெண்கள் பொதுவாக சேலைகளையே அனிந்து கொள்வா். இருப்பினும் உடுத்தும் முறையில் பழங்குடியின பாணி தென்படுகிறது.
# இந்திய நாய் இனங்கள்

**இந்திய நாய் இனங்கள்**  
நம் உள்ளூர் இயற்கையாக அமைதந்த நாய் இனங்களை இந்திய நாய் இனங்கள் என்கிறோம். பொதுவாக நாட்டு நாய் என்று அழைக்கிறோம். இந்திய நாய் இனங்கள் ராஜபாளையம், சிப்பிப்பாறை, அலங்கு, கோம்பை, மலையேறி, கன்னி போன்ற இனங்கள் மிகப் பிரபலம். இந்திய பாரம்பரிய நாய் இனங்கள் இந்தியா மட்டும் அல்லாத அண்டை நாடுகளிலும் காணப்படுகிறது. இந்திய நாய்கள் மிகவும் பாதுகாப்பாகவும் எச்சரிக்கை ஆகவும் செயல்படும் எனவே இந்த இணக்களை காவல் துறை பயன்படுத்துகிறது. இயற்கையாகவே வளர்ந்த இனமாக இருப்பதால் இந்திய காலநிலை வளர்ப்பது எளிதாக உள்ளது. சருமத்திற்கு மிகக் குறைவாக உள்ளதால் மற்ற இணங்களை விட ஒப்பீட்டளவில் சுத்தமாக இருக்கின்றன
# ஹெலினா லாங்ஹோர்ன் பவல்


**ஹெலனா லாங்ஹோர்ன் பவல் (Helena Langhorne Powell)** (1862-1942) இவர் ஒரு ஆங்கில வரலாற்றாசிரியரும் மற்றும் கல்வியாளரும் ஆவார். இவர் லீட்ஸ் பெண்கள் உயர்நிலைப்பள்ளியின் தலைமை ஆசிரியராகவும், கேம்பிரிட்ஜ் பயிற்சி கல்லூரியின் முதல்வராகவும், லான்காஸ்டர் கேட் செயின்ட் மேரிஸ் பயிற்சி கல்லூரியின் முதல்வராகவும் இருந்துள்ளார்.  

## வாழ்க்கை
ஹெலனா லாங்கோர்ன் பவல் 1862 செப்டம்பர் 15 அன்று பிறந்தார். இவர் கிளாபம் உயர்நிலைப் பள்ளி மற்றும் கேம்பிரிட்ஜ், நியூன்ஹாம் கல்லூரியில் கல்வி பயின்றார். அங்கு இவர் 1884இல் வரலாற்றில் முதல் வகுப்பில் தேர்ச்சி பெற்றார். இவர் 1885 முதல் 1892 வரை ஆக்ஸ்போர்டு உயர்நிலைப் பள்ளியில் உதவித் தலைமையாசிரியராகவும், 1892 முதல் 1903 வரை லீட்ஸ் உயர்நிலைப் பள்ளியின் தலைமை ஆசிரியராகவும் பணி புரிந்தர். 1903 முதல் 1908 வரை கேம்பிரிட்ஜ் பயிற்சி கல்லூரியின் முதல்வராகவும், 1908 முதல் 1926 வரை செயின்ட் மேரி பயிற்சி கல்லூரியின் முதல்வராகவும் இருந்துள்ளார். இவர் 1942 சூன் 4, அன்று இறந்தார்.  

## படைப்புகள்

- *பள்ளிகளில் மத போதனை.* *ஒரு தாள்* , 1905
- *மத ஆசிரியர்களாக பெண்கள்*, 1908
- (பதிப்பு. ) பெட் வரலாறுகள்
- *இங்கிலாந்து மக்களின் வரலாறு; டியூடர்ஸ் அண்ட் ஸ்டூவர்ட்ஸ்*, 1929
# ஹெலன் லோம்பார்ட்

**ஹெலன் லோம்பார்ட் (Helen Lombard)**, ஹெலன் காசின் கருசி என்றும் ஹெலன் கருசி விஷர் என்றும் ( 1904-1986) அழைக்கப்படும் இவர் ஒரு அமெரிக்க பத்திரிகையாளர் ஆவார். *இவர் வாஷிங்டன் வோல்ஸ்* (1941) என்ற வாஷிங்டன் வதந்திகளின் உள் புத்தகத்திற்கு மிகவும் பிரபலமானவர்.  

## வாழ்க்கை
ஹெலன் காசின் கருசி அமெரிக்க கடற்படையில் ஒரு அதிகாரியாக இருந்த ஸ்டீபன் காசின் என்பவரின் பேத்தியாவார். 1927ஆம் ஆண்டில் இவர் கர்னல் இமானுவேல் யூஜின் லோம்பார்ட் என்ற பிரெஞ்சு தூதரை மணந்தார். இவரது 1941 நினைவுக் குறிப்புகள், வாஷிங்டன் வால்ட்ஸ் என்பது வாஷிங்டனில் ஒரு இராஜதந்திர பணிப்பெண்ணின் வாழ்க்கையுடன் தொடர்புடையது. அவர்கள் போராட்டத்தைப் பற்றிய (1947) ஒரு வரலாற்று படைப்பாகும்.  

ஹெலன் லோம்பார்ட் பின்னர் மேரிலாந்தின் சார்லஸ் கவுண்டியைச் சேர்ந்த பீட்டர் விஷருடன் மீண்டும் இரண்டாவது திருமணம் செய்து கொண்டார். அங்கு இவர் குதிரைகளை வளர்த்தார். 1977ஆம் ஆண்டில் இவர் லா பிளாட்டாவில் உள்ள சார்லஸ் கவுண்டி நர்சிங் ஹோமில் வசிக்க சென்றார். அங்கு இவர் 1986 மே 11, அன்று இறந்தார்.
# பிரிம்ஹாம் பாறைகள்


**பிரிம்ஹாம் பாறைகள்** (*Brimham Rocks*) ஒரு காலத்தில் **பிரிம்ஹாம் செங்குத்துப் பாறைகள்** (*Brimham Crags*) என்று அழைக்கப்பட்டன. இது 183.9 எக்டேர் (454 ஏக்கர்) பரப்பளவு கொண்ட சிறப்பு அறிவியல் ஆர்வத்தின் தளம் (எஸ்.எஸ்.எஸ்.ஐ) மற்றும் புவியியல் பாதுகாப்பு ஆய்வு (ஜி.சி.ஆர்) தளமாகும். இது வடக்கு யார்க்சயரின் ரிப்பனுக்கு தெற்கே 8 மைல் (13 கி.மீ) தொலைவில் அமைந்துள்ளது. இந்தத் தளம் 1958 ஆம் ஆண்டில் சிறப்பு அறிவியல் ஆர்வத்தின் தளமாக அறிவிக்கப்பட்டது. இது பூர்ச்ச (பிர்ச்) வனப்பகுதியின் சிறிய பகுதிகளுடன் இருக்கு பருமணற்கல்லின் வெளிப்புறமாகு.ம் இது ஈரமான மற்றும் உலர்ந்த புதர்ச்செடிகள் கொண்ட நிரம்பிய பெரிய கரம்பு நிலமாகும்  

இந்தத் தளம் அதன் நீரால் அரிக்கப்பட்ட பாறைகளுக்கும் வானிலையால் அரிக்கப்பட்ட பாறைகளுக்கும் பெயர் பெற்றது. அவை 325 மில்லியன் ஆண்டுகளுக்கு முன்பு உருவானதிலிருந்து அற்புதமான வடிவங்களை எடுத்துள்ளன. 18 மற்றும் 19 ஆம் நூற்றாண்டுகளில், ஹேமான் ரூக் போன்ற பழம்பொருள் ஆர்வலர்கள் டுரூயிடுகளால் ஓரளவிற்குச் செதுக்கப்பட்டிருக்க முடியுமா என்று ஆச்சரியப்பட்டனர். இது 1860 ஆம் ஆண்டின் ஜேம்ஸ் மேக்பெர்சனின் பண்டைய கவிதைகளின் துண்டுகள் மற்றும் புதிய-டுரூயிடிசத்தில் வளரும் ஆர்வத்துடன் பிரபலமாக இருந்த ஒரு யோசனையாகும். இருநூறு ஆண்டுகளாக, சில கற்கள் டுரூயிட் சிலைகள், டுரூயிட் பலிபீடம் மற்றும் டுரூயிட் எழுதும் மேசை போன்ற கற்பனை பெயர்களைக் கொண்டுள்ளன.  

பிரிம்ஹாம் பாறைகள் அதன் புவியியல் மற்றும் மேட்டுநில வனப்பகுதி மற்றும் அமில ஈரமான மற்றும் வறண்ட வெப்ப வாழ்விடங்களின் மதிப்பு காரணமாக சிறப்பு அறிவியல் ஆர்வத் தள நிலைமையைக் கொண்டுள்ளது. அவை சிக்வீட் வின்டர்கிரீன், கவ்பெர்ரி, போக் அஸ்போடெல் மற்றும் மூன்று வகையான குட்டைப்புதர்ச்செடிகள் (ஹீத்தர்) போன்ற உள்ளூர் மற்றும் சிறப்புத் தாவர வடிவங்களை ஆதரிக்கின்றன.
# மூன்றாம் தூத்மோஸ்


## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மூன்றாம் தூத்மோஸ் மம்மியும் எடுத்துச் செல்லப்பட்டது.  
## ஆட்சிக் காலம்
மூன்றாம் தூத்மோசின் சிற்பம்]]  

மூன்றாம் தூத்மோஸ் பண்டைய் எகிப்தை கிமு 1479&nbsp; முதல் கிமு 1425&nbsp; முடிய 54 ஆண்டுகள் நீண்ட காலத்திற்கு ஆண்டார். மூன்றாம் தூத்மோசின் ஆட்சிக் காலம் குறித்த குறிப்புகள் அவரது படைத்தலைவர் அமென்கொதேப்-மாகுவின் கல்லறையில் குறிக்கப்பட்டுள்ளது. தூத்மோசின் 54வது ஆட்சி ஆண்டின் போது இறந்தார் என அமென்கொதேப்-மாகுவின் கல்லறையில் குறிக்கப்பட்டுள்ளது.  

## மூன்றாம் தூத்மோசின் படையெடுப்புகள்
கோயிலிலில் தெய்வங்களுக்கு படையல் போடும் காட்சி]]  

போரில் திறன் படைத்த மூன்றாம் தூத்மோஸ் தனது ஆட்சியின் 20 ஆண்டுகளில் 16 முறை வெளிநாடுகளின் மீது படையெடுத்தார். இவர் போரில் நூபியா மற்றும் பண்டைய அண்மை கிழக்கின் நகரங்களில் உள்ள 350 நகரங்களைக் கைப்பற்றினார். பண்டைய அண்மை கிழக்கில் உள்ள மெசொப்பொத்தேமியாவின் யூப்பிரடீஸ் ஆற்றை முதன்முதலில் கடந்து சென்று படையெடுத்த பெருமை பெற்ற முதலாம் தூத்மோசிற்குப் பின்னர், மூன்றாம் தூத்மோஸ் மித்தானி இராச்சியத்தைக் கைப்பற்றி இப்பெருமை பெற்றார்.  

மூன்றாம் தூத்மோஸ் தனது வெளிநாட்டு படையெடுப்புகள் குறித்து கர்னாக் எனுமிடத்தில் உள்ள கடவுள் அமூன் கோயில் சுவர்களில் குறிப்புகள் எழுதிவைத்தார். இவர் படையெடுப்புகளால் தனது ஆட்சி அதிகாரத்தை வடக்கில் சிரியா முதல், தெற்கில் நூபியா வரை நிலைநாட்டினார்.மேலும் ஏஜியன் கடலில் உள்ள பல தீவுகளை தனது ஆட்சியின் கீழ் கொண்டு வந்தார்.இவர் மத்தியதரைக் கடலில் உள்ள சைப்பிரஸ் தீவு நாட்டிலிருந்தும் திறை வசூலித்தார்.இவரது இராணுவம் நடுநிலக் கடல் செல்வதற்கு போர்ப் படகுகளை பாலைவனப் பகுதிகளிலிருந்து எடுத்துச் சென்றனர்.  
## இறப்பு மற்றும் அடக்கம்
மூன்றாம் தூத்மோசின் கல்லறயை மன்னர்களின் சமவெளியின் தேர் எல் பகாரி பகுதியில் கல்லறை எண் 34-இல், தொல்லியல் அறிஞர் விக்டர் லோரெட் என்பவரால் 1898-ஆம் ஆண்டில் கண்டுபிடிக்கப்பட்டது. வண்ண வணண ஓவியங்களால் அலக்கரிக்கப்பட்ட மூன்றாம் தூத்மோசின் கல்லறைச் சுவரில், இறப்புக்கு பிந்தைய வாழ்க்கைக்கான நூலின் வரிகள் முழுவதும் குறிக்கப்பட்டுள்ளது.  

### மம்மி
தேர் எல் பகாரி பகுதியில் உள்ள கல்லறை எண் 34-இல் உள்ள மூன்றாம் தூத்மோசின் நினைவுக் கோயிலில் 1881-ஆம் ஆண்டில் அவரது மம்மி கண்டுபிடிக்கப்பட்டது.  

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# ரோமானா குர்னெரி


**ரோமானா குர்னெரி (Romana Guarnieri)** (1913-2004) இவர் ஒரு இத்தாலிய இடைக்காலவாதி ஆவார். 1946 ஆம் ஆண்டில் மார்குரைட் பொரேட்டை *தி மிரர் ஆஃப் சிம்பிள் சோல்ஸ்* என்ற பத்திரிகையின் ஆசிரியராக அடையாளம் காணப்பட்டவர் ஆவார்.  

## வாழ்க்கை
ரோமானா குர்னெரி 1913இல் ஹாக்கில் பிறந்தார். ஒரு இத்தாலிய தந்தைக்கும் மற்றும் ஒரு டச்சு தாயுக்கும் மகளாவார். இவரது இளம் வயதிலேயே இவரது பெற்றோர் பிரிந்தார்கள். இவர் நாத்திகரும் மற்றும் தியோசோபிஸ்ட்களுமான தனது தாத்தா பாட்யால் வளர்க்கப்பட்டார். தனது தாயின் இரண்டாவது திருமணத்திற்குப் பிறகு, ஒரு இத்தாலிய கட்டிடக் கலைஞருடன், இவர் இத்தாலிக்குச் சென்று ரோமில் வசித்து வந்தார். 1939ஆம் ஆண்டில் இவர் ஜெர்மன் மொழி மற்றும் இலக்கியத்தில் பிஎச்டி பெற்றார். 1938ஆம் ஆண்டில் இவர் கத்தோலிக்க பாதிரியார் கியூசெப் டி லூகா என்பவரைச் சந்தித்தார். அவருடன் எடிசியோன் டி ஸ்டோரியா இ லெட்டரதுராவை நிறுவுவதில் ஒத்துழைத்தார். பின்னர், இவர் ரோமன் கத்தோலிக்க மதத்திற்கும் மாறினார்.  

எல்'ஓசர்வடோர் *ரோமானோவில்* வெளியிடப்பட்ட ஒரு கட்டுரையில் குர்னெரி மார்குரைட் தனது படைப்பாற்றலை வெளிப்படுத்தினார்.  

1962இல் டி லூகாவின் மரணத்திற்குப் பிறகு, இவர் உருவாக்கிய *காப்பக இத்தாலியனோ பெர் லா ஸ்டோரியா டெல்லா* பீட்டேவை இயக்கியுள்ளார்.  

இவர் 2003 திசம்பர் 24 அன்று இறந்தார்.
# ஜமீலா ஹம்மாமி

**ஜமிலா ஹம்மாமி (Jamila Hammami )** இவர் சர்வதேச செஞ்சிலுவை சங்கத்தின் ஓமானில் பணித் தலைவராக உள்ளார்.  

## வாழ்க்கை
ஜமீலா ஹம்மாமி ஐக்ஸ்-மார்சேய் பல்கலைக்கழகத்தில் கல்வி பயின்றார். இவர் 2002இல் சர்வதேச செஞ்சிலுவை சங்கத்தில் பணியாற்றத் தொடங்கினார். 2008ஆம் ஆண்டில் சவுதி அரேபியாவிலிருந்து திருப்பி அனுப்பப்பட்ட 62 ஈராக்கிய வீரர்களின் குடும்பங்களைக் கண்டுபிடிக்க ஈராக் அதிகாரிகளுக்கு இவர் அழைப்பு விடுத்தார். அந்த ஆண்டின் பிற்பகுதியில் ஈரான்-ஈராக் போரில் கொல்லப்பட்ட கிட்டத்தட்ட 250 வீரர்களின் உடல்களை சர்வதேச செஞ்சிலுவை சங்கத்தின் மூலம் பரிமாற்றம் செய்ய ஏற்பாடு செய்தார். 2010 மற்றும் 2011 ஆம் ஆண்டுகளில் இவர் காத்மாண்டுவில் பணிபுரிந்து வந்தார். நேபாள உள்நாட்டுப் போரில் தப்பியவர்களுக்கு இடைக்கால நிவாரணம் அளித்தார். 2014-5 ஆம் ஆண்டில் , லெபனானின் திரிப்போலியில் சர்வதேச செஞ்சிலுவை சங்கத்தின் குழுத் தலைவராக இருந்தார். சிரிய உள்நாட்டுப் போரிலிருந்து பரவிய ஆயுத வன்முறையால் பாதிக்கப்பட்ட சமூகங்களுடன் இணைந்து பணியாற்றினார்.
# ஆன்ட் மேன்


**ஆன்ட் மேன்** (**எறும்பு மனிதன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இப்பாத்திரம் எழுத்தாளர்களான ஸ்டான் லீ, லாரி லிபர் மற்றும் ஜாக் கிர்பி ஆகியோரால் உருவாக்கப்பட்டது. ஆன்ட் மேனின் முதல் தோற்றம் செப்டம்பர் 1962 இல் இருந்தது டேல்ஸ் டு ஆஸ்டோனிஷ் #35 இருந்து ஆரம்பிக்கப்பட்டது.  

எறும்பு மனிதன் கதாப்பாத்திரமான ஸ்காட் லாங் ஒரு புத்திசாலியான விஞ்ஞானி. இவரும் இவரின் குழுவும் அளவை மாற்றக்கூடிய ஒரு பொருளைக் கண்டுபிடித்தனர். ஒரு விபத்தில் இருந்து மீநாயகன் எறும்பு மனிதன் கதாபாத்திரமாக தன்னை அறிமுகப்படுத்தி கொண்டார். ஆண்ட்-மேன் (2015), கேப்டன் அமெரிக்கா: சிவில் வார் (2016), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் இவரின் கதாபாத்திரம் அறியப்பட்டது.  

## கற்பனையான கதாபாத்திர வாழ்க்கை வரலாறு
பல ஆண்டுகளாக பல்வேறு கதாபாத்திரங்கள் எறும்பு மனிதன் என்ற பட்டத்தை ஏற்றுக்கொண்டன, அவற்றில் பெரும்பாலானவை அவென்ஜர்ஸ்களுடன் இணைக்கப்பட்டுள்ளன.  

### ஹாங்க் பிம்

அசல் ஆன்ட் மேன் உயிர் இயற்பியலாளர் மற்றும் பாதுகாப்பு செயல்பாட்டு மைய நிபுணர். தனது முதல் மனைவி மரியா ட்ரோவயாவின் மரணத்திற்குப் பிறகு ஒரு மீநாயகனாக மாற முடிவு செய்தார்.  

### இசுகாட்காட் லாங்
ஸ்காட் லாங் ஒரு திருடன், அவர் தனது மகள் கசாண்ட்ரா "காஸ்ஸி" லாங்கை இதய நோயிலிருந்து இருந்து காப்பாற்ற எறும்பு மனிதன் உடையை திருடிய பிறகு ஆன்ட் மேன் ஆனார். தனது குற்ற வாழ்க்கையிலிருந்து சீர்திருத்தப்பட்ட லாங் என்பவர் ஹாங்க் பிம்மின் உதவியுடன் முழுநேர எறும்பு மனித வாழ்க்கையை மேற்கொண்டார். இவர் முதலில் பென்டாஸ்டிக் போர் குழுவுடன் உடன் இணைந்தார், பின்னர் அவென்ஜர்ஸ் குழுவில் முழுநேர உறுப்பினரானார்.  

### எரிக் ஓ கிராடி
எரிக் ஓ கிராடி ஆண்ட்-மேன் பட்டத்தை எடுக்கும் மூன்றாவது பாத்திரம். இவரின் வாழ்வில் மூன்று நெறிகள் பொய், ஏமாற்று, திருட மற்றும் கையாள விரும்பும் எரிக் தன்னுடைய சுயநலத் திட்டங்களுக்காக எறும்பு மனிதன் கவசத்தைத் திருடினார். அதில் பெண்களை கவர்ந்திழுக்க "மீநாயகன்" என்ற அந்தஸ்தைப் பயன்படுத தொடங்கினார்.  

## திரைப்படங்கள்
- ஆன்ட்-மேன்
- கேப்டன் அமெரிக்கா: சிவில் வார்
- ஆன்ட்-மேன் மற்றும் தி வாஸ்ப்
- அவெஞ்சர்ஸ்: எண்ட்கேம்
# ஆசியபசிபிக் பொருளாதார கூட்டமைப்பின் இளைஞர் அறிவியல் விழா


**ஆசியபசிபிக் பொருளாதார கூட்டமைப்பின் இளைஞர் அறிவியல் விழா** *(APEC Youth Science Festival)* என்பது ஆசிய-பசிபிக் பொருளாதார கூட்டுறவு அமைப்பு நடத்தும் ஓர் அறிவியல் கண்காட்சி ஆகும். அறிவியல் தொழில்நுட்பத்தில் ஆர்வமுள்ள 15 முதல் 18 வயதுடைய இளையவர்களுக்கு இவ்விழா நடத்தப்படுகிறது. கற்றலுக்கான கலாச்சார தடைகளை உடைத்தல் இவ்விழா நடத்தப்படுவதன் நோக்கமாகும். முதன்முதலாக இவ்விழா 1998 ஆம் ஆண்டு சியோல் நகரில் நடைபெற்றது.  

1996 ஆம் ஆண்டு நவம்பர் 13 அன்று நடைபெற்ற இரண்டாவது ஆசிய-பசிபிக் பொருளாதார கூட்டுறவு அறிவியல் மற்றும் தொழில் நுட்ப மாநாட்டில் கொரியா குடியரசின் தலைவர் ஆ.ப. பொ. கூ. இளைஞர் அறிவியல் விழாவை நடத்த வேண்டுமென முன்மொழிந்தார்.  

## விழாக்கள்
| ஆண்டு | இடம் | பெயர் |  |
| --- | --- | --- | --- |
| 1998 | சியோல், தென் கொரியா | சியோலிலிருந்து அஞ்சல் அட்டைகள் |  |
| 2000 | சிங்கப்பூர் | சிங்கப்பூரில் ஏழு நாட்கள் |  |
| 2004 | பீகிங், சீனா | அறிவியல், இளையோரும் எதிர்காலமும் |  |
| 2011 | பதும் தானி , தாய்லாந்து | இயற்கையிலிருந்து தொழில் நுட்பம் | } |
# வார்ப்புரு:Infobox Site of Special Scientific Interest



| image2 =  

| label1 = தேடல் பகுதி  
| class1 = பிராந்தியம்  
| data1 = }  
| label2 = கட்டக் குறிப்பு  
| data2 = }  
| label3 = ஆள்கூறுகள்  
| data3 =  
| label4 = ஆர்வம்  
| class4 = category  
| data4 = }  
| label5 = பரப்பளவு  
| class5 = குறிப்பு  
| data5 = }  
| label6 = அறிவிப்பு  
| data6 = }  
| label7 = அமைவிட நிலவரை  
| data7 = }  

| below =  
}  

}}<noinclude></noinclude>
# சந்திரிகா தாண்டன்

**சந்திரிகா டாண்டன் (Chandrika Tandon)** இவர் ஒரு இந்திய-அமெரிக்க தொழிலதிபரும் மற்றும் கிராமி விருதுக்கு பரிந்துரைக்கப்பட்ட கலைஞரும் ஆவார். இவர், தாண்டன் கேபிடல் அசோசியேட்ஸ் என்ற வணிக ஆலோசனை நிறுவனம் மற்றும் லிங்கன் நிகழ்த்து கலை மையம் போன்றவற்றின் இயக்குநர் குழுவிலும் மற்றும் பெர்க்லீ இசைக் கல்லூரியின் ஆலோசனைக் குழுவின் உறுப்பினராகவும் உள்ளார்.  

தாண்டன் நியூயார்க் பல்கலைக்கழகத்தின் அறங்காவலர் குழுவின் துணைத் தலைவராகவும், இப்பல்கலைகழக முதல்வரின் உலகளாவிய அமைப்பின் தலைவராகவும், தாண்டன் பொறியியல் பள்ளிக் குழுவின் தலைவராகவும் உள்ளார். இவர் பெயரிடும் உரிமையை 2014இல் $ 100 மில்லியனுக்கு கொண்டு வந்தார். இவர் நியூயார்க் பல்கலைக்கழகத்தின் ஸ்டெர்ன் வணிகப்பள்ளி மேல்ய்ம் இவர் நியூயார்க் பல்கலைக்கழகத்தின் லாங்கோன் சுகாதார மையத்தின் அமைப்புகளிலும் பணியாற்றுகிறார்.  
தாண்டன் ஆல்பர்ட் கல்லடின் பதக்கம், வால்டர் நிக்கோல்ஸ் பதக்கம், மற்றும் பாலிடெக்னிக் பதக்கம் ஆகியவற்றைப் பெற்றுள்ளார்.  

இவர் நான்கு இசைத் தொகுப்புகளை வெளியிட்டுள்ளா. "சோல் கால்" என்ற இசைத் தொகுப்பிற்கு கிராமி விருதுக்கான பரிந்துரையைப் பெற்றார். 2018 இல் , இவர் உலக இந்து காங்கிரசின் பேச்சாளராக இருந்தார்.  

## ஆரம்ப கால வாழ்க்கை
சந்திரிக்கா தமிழ்நாட்டின் சென்னையில் ஒரு தமிழ் குடும்பத்தில் பிறந்தார். இவர் தனது சகோதரி இந்திரா நூயியுடன் சேர்ந்து தியாகராய நகரில் உள்ள ஹோலி ஏஞ்சல்ஸ் ஆங்கிலோ இந்தியன் மேல்நிலைப் பள்ளியில் பள்ளிப்படிப்பை முடித்தார் . பின்னர் சென்னை கிறித்துவக் கல்லூரி மற்றும் அகமதாபாத்தின் இந்திய மேலாண்மை கழகம் ஆகியவற்றிலிருந்து வணிகப் பட்டங்களைப் பெற்றார்.  

## வணிக வாழ்க்கை
தாண்டன், ஒரு அமெரிக்க மேலாண்மை ஆலோசனை நிறுவனமான மெக்கின்ஸி amp; கம்பெனியில் பங்குதாரராக தேர்ந்தெடுக்கப்பட்ட முதல் இந்திய-அமெரிக்க பெண்ணாவார் ஆவார்.  

இவர் 1992இல் தாண்டன் கேபிடல் அசோசியேட்ஸ் என்ற வணிக நிறுவனத்தை நிறுவினார். மேலும், சேஸ் மன்ஹாட்டன் கார்ப்பரேஷன், அமெரிக்கா, யூனிபான்கோ (பிரேசில்), சன்கார்ப்-மெட்வே லிமிடெட் (ஆஸ்திரேலியா), கடற்படை நிதிக் குழு, அமெரிக்க வங்கி, ரபோபங்க் மற்றும் ஏபிஎன் அம்ரோ உள்ளிட்ட பல நிறுவன வாடிக்கையாளர்களுக்கு ஆலோசனை வழங்கியுள்ளார்.  

## உதவி
நியூயார்க் பல்கலைக்கழகத்தின் தாண்டன் பொறியியல் பள்ளிக்கு அமெரிக்க டாலரில் 100 மில்லியன் உதவித்தொகை வழங்கினார். இதௌ இந்திய அமெரிக்கரின் மிகப்பெரிய நன்கொடையாகும். அமெரிக்க இந்தியா அறக்கட்டளையின் &nbsp; &ndash; அறங்காவலராகவும் பணியாற்றியுள்ளார். (2005 &ndash; 2011)  

## கல்வி மற்றும் நிர்வாகம்
அமெரிக்காவின் நியூயார்க் பல்கலைக்கழகத்தில் துணைத் தலைவர் மற்றும் அறங்காவலர் குழுவில் பணியாற்றினார். நியூயார்க் பல்கலைக்கழகத்தில் முதல்வரின் உலகளாவிய அமைப்பின் தலைவராக பணியாற்றினார். நியூயார்க் பல்கலைக்கழகத்தின் ஸ்டெர்ன் வணிக்கப்பள்ளியின் உறுப்பினராகவும், அதன் மேற்பார்வையாளர் குழுவிலும் செர்ந்து பணியாற்றி வருகிறார். அமெரிக்காவின் நியூ ஹேவன், சி.டி யில் அமைந்துள்ள, யேல் பல்கலைக்கழகத்தின் உறுப்பினராகவும், சர்வதேச நடவடிக்கைகள் குறித்த முதல்வரின் அமைப்பிலும் உள்ளார். அமெரிக்காவின் பாஸ்டன், பெர்க்லீ இசைக் கல்லூரியின் உறுப்பினர் மற்றும் முதல்வரின் ஆலோசனைக் குழுவிலும் இருக்கிறார். உலகெங்கிலும் உள்ள தற்கால மேற்கத்திய இசை பயிற்சிக்கான தாண்டன் குளோபல் பள்ளிகளுக்கு நிறுவனராகவும் தாண்டன் இருக்கிறார். இந்தியாவின் தமிழ்நாட்டிலிலுள்ள சென்னையில் சென்னை கிறித்துவக் கல்லூரியின், உலகத்தரம் வாய்ந்த வணிகத் திட்டத்தின் நிறுவனராகவும் மற்றும் பங்களிப்பாளராகவும் இருக்கிறார்.
# கிளியோபாட்ராவின் ஊசி

நிறுவிய கிளியோபாட்ராவின் ஊசி, பாரிஸ்]]  

**கிளியோபாட்ராவின் ஊசி** (**Cleopatra's Needle**) பண்டைய எகிப்தின், புது எகிப்திய இராச்சியத்தை ஆண்ட 18-ஆம் வம்ச பார்வோன் மூன்றாம் தூத்மோஸ் மற்றும் 19-ஆம் வம்ச பார்வோன் இரண்டாம் ராமேசஸ் எழுப்பிய ஊசி போன்ற செங்குத்தான மூன்று கல்தூபிகள் ஆகும். கிபி 1819-இல் அலெக்சாந்திரியா, அல்-உக்சுர் மற்றும் ஹெலியோபோலிஸ் நகரங்களை தொல்லியல் அகழ்வாய்வு செய்கையில் கண்டெடுக்கப்பட்ட இக்கல்தூபிகளுக்கு பின்னர் பிரான்சு நாட்டவர்கள் கிளியோபாட்ராவின் ஊசிகள் எனப்பெயரிட்டனர். பண்டைய எகிப்தை கிமு 332 முதல் கிமு 32 முடிய ஆண்ட தாலமி வம்சத்தின் ஏழாம் கிளியோபாற்றாவுக்கும் இக்கல்தூபிகளுக்கும் எவ்வித தொடர்பும் இல்லை. 19-ஆம் நூற்றாண்டில் இந்த மூன்று கல்தூபிகளை சீரமைத்து அதில் ஒன்று நியுயார்க் நகரத்திலும், ஒன்று இலண்டன் நகரத்திலும், ஒன்று பாரிசு நகரத்திலும் காட்சிக்கு வைக்கப்பட்டுள்ளது.  

## கிளியோபாட்ராவின் கல்தூபி, இலண்டன்
இலண்டன் கிளியோபாட்ரா ஊசி, எகிப்தின் பார்வோன் மூன்றாம் தூத்மோஸ் கிமு 1450-இல் ஹெலியோபோலிஸ் நகரத்தில் நிறுவினார்.  
இந்த கிளியோபாட்ரா ஊசியை, கிபி 1819-இல் எகிப்திய மன்னர் முகமது அலி பாட்சா, ஐக்கிய இராச்சியத்திர்ற்கு பரிசாக வழங்கினார். சில காரணங்களுக்காக இது எகிப்திலே இருந்தது. பின்னர் 1877-இல் இது இலண்டனுக்கு எடுத்துச்செல்லப்பட்டது.  
## கிளியோபாட்ராவின் கல்தூபி, நியுயார்க்
நியுயார்க் கிளியோபாட்ரா ஊசியை, எகிப்திய இசுலாமிய சுல்தான் முகமது அலி பாட்சாவால், ஐக்கிய அமெரிக்காவுக்கு பரிசாக வழங்கப்பட்டது.இது நியூயார்க் நகர மையப் பூங்காவில் உள்ளது.  
## கிளியோபாட்ராவின் கல்தூபி, பாரிஸ்
எகிப்தின் பார்வோன் இரண்டாம் ராமேசஸ் என்பவர் அல்-உக்சுர் எனுமிடத்தில் நிறுவிய இந்த கல்தூபியை, கிபி 1828-இல் எகிப்தின் சுல்தான் முகமது அலி பாட்சா பிரான்சு மன்னருக்கு அன்பளிப்பாக வழங்கினார்.  
## படக்காட்சிகள்

## இதனையும் காண்க
- சென் மோதிரம்
- ஆங்க் (எகிப்தியச் சின்னம்)
- குறுங்கல்வெட்டு (பண்டைய எகிப்து)
- பண்டைய எகிப்திய அரசமரபுகள்
# ஒடுக்கம்

**ஒடுக்கம்** (*Quarantine*) என்பது பெரும்பாலும் நோய் அல்லது தீங்குயிர் போன்றவை பரவாமல் தடுக்கும்பொருட்டு மக்களின் இயக்கத்தின்மீதும் சரக்குகளின் போக்குவரத்தின்மீதும் இழைக்கும் ஒருவகைத் தடையாகும். அதாவது மக்களையும் சரக்குகளையும் ஒடுக்கும் நடவடிக்கையாகும். சில சமயங்களில் மக்கள் தாங்களே ஒடுங்கிக்கொள்வதுமுண்டு. அந்த ஒடுக்கம் தன்னொடுக்கம் (self-quarantine) ஆகும்.  

உறுதிப்படாத நோய்த்தீர்மானம் கிடைக்காவிட்டாலும் ஏற்கெனவே தொற்றுநோயோடு தொடர்புகொண்டிருக்கலாம் என்று ஐயத்திற்காளாவோரின் இயக்கத்தடைக்கே பெரும்பாலும் இந்தக் கிளவி வழங்குகிறது. இருப்பினும் இந்தக் கிளவி மருத்துவத் தனிமைப்பாடு என்னும் கிளவிக்கு ஈடாகவும் அடிக்கடி வழங்குகிறது; ஆயினும் மருத்துவத் தனிமைப்பாடு என்பது  தங்களுக்குத் தொற்றுநோய் தொற்றியுள்ளது என்று உறுதிப்பட்ட நோய்த்தீர்மானம் உடையவர்களை  உடல்நலம் வாய்ந்த பிற மக்களினின்றும் தனிமைப்படுத்தும் நடவடிக்கையைக் குறிக்கும்.
# ஹெலியோபோலிஸ்



பாயும் நைல் நதி வடிநிலத்தில் ஹெலியோபோலிஸ் நகரத்தின் அமைவிடம்]]  

**ஹெலியோபோலிஸ்** (**Heliopolis** - **City of the sun**) பண்டைய எகிப்திய மொழியில் ஹெலியோபோலிஸ் என்பதற்கு **சூரிய நகரம்** எனப்பொருள்படும். பண்டைய எகிப்தின் கீழ் எகிப்து பிரதேசத்தில் அமைந்த பண்டைய நகரம் ஆகும். இந்நகரம் எகிப்தின் பதிமூன்றாம் வம்ச பார்வோன்களுக்கு தலைநகரமாக விளங்கியது. தற்போது இந்நகரம் கெய்ரோ புறநகருக்கு வடகிழக்கில் அயின் சாம்ஸ் எனுமிடத்தில் உள்ளது.  

இந்நகரம் பண்டைய எகிப்தின் துவக்க கால அரசமரபினர்களுக்கு தலைநகராக விளங்கியது. பழைய எகிப்து இராச்சியம் மற்றும் எகிப்தின் மத்திய கால இராச்சிய ஆட்சிக் காலங்களில் இந்நகரம் பெரிதாக விரிவாக்கப்பட்ட்து. பிற்காலத்தில் இதனருகில் புதிதாக கெய்ரோ நகரம் உருவானதால், ஹெலியோபோலிஸ் நகரத்தின் முக்கியத்துவம் குன்றியது. தற்போது இந்நகரத்தில் அழிபாடுகள் மட்டும் எஞ்சியுள்ளது.  

12-ஆம் வம்ச பார்வோன் முதலாம் செனுஸ்ரெத் ஹெலியோபோலிஸ் நகரத்தில் நிறுவிய இரா எனும் சூரியக் கடவுளுக்கு அர்ப்பணிக்கப்பட்ட 69 அடி உயர கல்தூபி மட்டும் எஞ்சியுள்ளது.  

## இதனையும் காண்க
- பண்டைய எகிப்திய அரசமரபுகள்
# பிலிப் ஈட்டன்



**பிலிப் ஈ. ஈட்டன்** *(Philip E. Eaton)* (பிறப்பு:1936) என்பவர் அமெரிக்காவிலுள்ள சிக்காக்கோ பல்கலைக்கழகத்தில் வேதியியல் பேராசிரியராகப் பணிபுரிந்து ஓய்வு பெற்றவர் ஆவார். இவரும் இவருடன் ஆய்வில் ஈடுபட்ட சக ஆராய்ச்சியாளர்களும் 1964 ஆம் ஆண்டு கியூபேன் (C8H8) என்ற செயற்கை ஐதரோகார்பன் மூலக்கூறை முதன்முதலில் தயாரித்தனர்.  

மாவோ-சி சாங்குடன் பணிபுரிந்த இவர் ஆக்டாநைட்ரோகியூபேன் தயாரித்த முதல் நபராகக் கருதப்படுகிறார். (இவர்களின் ஆய்வறிக்கை 2003 ஆம் ஆண்டில் வெளியிடப்பட்டது). எட்டு நைட்ரோ குழுக்களும் அதிக அளவில் பயன்படுத்தப்படும் கார்பன் - கார்பன் பிணைப்புகளும் இருப்பதன் காரணமாக ஆக்டாநைட்ரோகியூபேன் மிகவும் சக்திவாய்ந்த ஓர் உயர் வெடிபொருளாக உள்ளது.  

## தொடக்க காலம்

பிலிப் ஈ. ஈட்டன் 1936 ஆம் ஆண்டு நியூயார்க்கின் புரூக்ளின் நகரில் பிறந்தார். ஈட்டனுக்கு ஏழு வயதாக இருந்தபோது, அவரது குடும்பம் நியூ செர்சியிலுள்ள புத் ஏரிக்கு இடம் பெயர்ந்தது. இங்கேதான் இவர் ராக்சுபரி இலக்கணப் பள்ளியிலும் பின்னர் ராக்சுபரி உயர்நிலைப் பள்ளியிலும் சேர்ந்து படித்தார். இந்த உயர்நிலைப் பள்ளி கல்வி ஆண்டுகளில்தான் ஈட்டன் அறிவியலில் ஆர்வம் காட்டத் தொடங்கினார். இவரது பெற்றோர் மற்றும் ஆசிரியர்கள் கொடுத்த ஆதரவே அவரை வேதியியலில் முதலிடம் பெற காரணமாக அமைந்தது.  

## உயர் கல்வி

ஈட்டன் பிரின்சுடன் பல்கலைக்கழகத்தில் வேதியியலை முதன்மைப் பாடமாக தேர்ந்தெடுத்தார். 1957 ஆம் ஆண்டில் ஆர்வார்டு பல்கலைக்கழகத்தில் சேர்வதற்கு முன்பு இளங்கலை பட்டம் பெற்றார். 1960 ஆம் ஆண்டு முதுகலைப் பட்டமும் 1961 ஆம் ஆண்டு முனைவர் பட்டமும் பெற்றார். 1961 ஆம் ஆண்டில். பள்ளியில் படித்த காலத்தில் இவர் கூடு வேதியியலை குறிப்பாக கீப்போன்கள் தொடர்பான வேதியியலை நன்கு அறிந்திருந்தார்.  

## கற்பித்தல் அனுபவம்

ஆர்வார்டு பல்கலைக்கழகத்தில் படித்து பட்டம் பெற்றவுடன் ஈட்டன் பெர்க்லியிலுள்ள கலிபோர்னியா பல்கலைக்கழகத்தில் உதவி பேராசிரியர் பதவியை ஏற்றுக்கொண்டார். இந்த நேரத்தில் அவர் அறிமுக கரிம வேதியியல் பாடத்தை கற்பித்தார். 1962 ஆம் ஆண்டு ஈட்டன் சிகாகோ பல்கலைக்கழகத்திற்கு மாற்றப்பட்டு தொடர்ந்து பணிபுரிந்து வருகிறார் .  

## ஆராய்ச்சி

சிகாகோ பல்கலைக்கழகத்திற்கு வந்தபின் ஈட்டன் தனது ஆராய்ச்சியைத் தொடங்கினார், இக்காலத்தில்தான் இவர் கியூபேன் தொகுப்புக்காக மிகவும் பிரபலமானவர். 1964 ஆம் ஆண்டில் ஈட்டன் மற்றும் தாமசு டபிள்யூ. கோல் சூனியர் இருவரும் சாத்தியமற்ற கியூபேன் என்ற செயற்கை ஐதரோ கார்பன் மூலக்கூறை தயாரித்து ஒருங்கிணைத்தனர் .  

## விருதுகள்

- ஆல்பிரட் பி. சுலோவன் அடித்தள் உறுப்பினர் (1963)
- ஆராய்ச்சி விருது, ரோக்ம் மற்றும் ஆசு நிறுவனம் (1975)
- அலெக்சாண்டர் வோன் அம்பொல்ட்டு பரிசு (1985)
- ஆலன் பெர்மான் ஆய்வு வெளியீடு விருது, கப்பல் ஆராய்ச்சி ஆய்வகம், அமெரிக்க கடற்படை (1995)
- ஆர்த்தர் சி கோப் அறிஞர் விருது, அமெரிக்க வேதியியல் கழகம் (1997)
# முஜ்ரா நடனம்

ஒரு அவேலி]]  
**முஜ்ரா நடனம்** என்பது முகலாய சாம்ராஜ்யத்தின் போது தெற்கு ஆசியாவில் தோன்றிய ஆடல் கணிகைகளால் ஆடப்படும் ஒரு வகை நடனம் ஆகும். உயரடுக்கு வர்க்கம் மற்றும் உள்ளூர் ஆட்சியாளர்களான இந்திய சமுதாயத்தின் நவாப்கள் (பெரும்பாலும் முகலாய பேரரசரருடன் அரச ரீதியிலான தொடா்பில் இருந்தவா்கள் ) இரவுநேரங்களில் தங்கள் பொழுதுபோக்கிற்காக **அடிக்கடி புறப்பெண்டிர் அல்லது ஆடல் கணிகைகளின் நடனங்களை காண்பதை பழக்கமாக்கிக் கொண்டனா்.** முகலாய சாம்ராஜ்யத்தின் சீரழிந்த அல்லது வீழ்ச்சியடைந்த ஆண்டுகளில் இந்த போக்கு பெருகி இருந்ததை வரலாறுகள் மூலம் தெளிவாக அறிய முடியும்.  

## பின்னணி மற்றும் வரலாறு
இந்த நடனம் பாரம்பாிய கதக் நடனத்தின் கூறுகளுடன் தும்ரிஸ் மற்றும் கஜல்கள் உள்ளிட்ட பூர்வீக இசையுடன் இணைக்கிறது. அக்பர் முதல் பகதூர் ஷா ஜாபரின் ஆளும் காலங்கள் வரையிலான பேரரசர்கள் போன்ற பிற முகலாயர்கள் காலத்து கவிதைகளும் இதில் அடங்கும். முஜ்ரா பாரம்பரியமாக மெக்பில்ஸ் என்ற நடன மண்டபங்கள் மற்றும் கேத்தாஸ் அல்லது அவேலி என்றழைக்கப்படும் வசதி படைத்த சீமான்களின் சிறப்புப் வீடுகளிலும் ஆடப்பட்டது. . துணைக் கண்டத்தில் முகலாய ஆட்சியின் போது, டெல்லி, லக்னோ, ஜெய்ப்பூர் போன்ற இடங்களில், முஜ்ரா நடனம் பாரம்பரியமாக ஒரு குடும்பக் கலையாக இருந்தது, பெரும்பாலும் தாயிடமிருந்து மகளுக்கு இந்த நடனம் கற்றுத்தரப்பட்டு ஆட வைத்தனா்.. இந்த புறப்பெண்டிர் அல்லது தவாய்ப்புகள் என்றழைக்கப்படும் ஆடல்கணிகைகள் மேல்தட்டு வர்க்கத்தினரை அணுகுவதற்கும் தொடா்பு கொள்வதற்குமான சில சக்தி மற்றும் அந்தஸ்தையும் பெற்றிருந்ததோடு அவர்களில் சிலர் கலாசாரத்துடன் தொடா்புடையவா்களாகவும் அறியப்பட்டு வந்தனா். சில உயர் வகுப்பு குடும்பங்கள் தங்கள் மகன்களை முஜ்ரா நடன மங்கைகளிடம் இங்கித நடத்தை நெறிகள் (தெஹ்ஸீப்) மற்றும் உரையாடல் கலையை கற்றுக்கொள்வதற்காக அனுப்பி வைத்தனா்..  

## இந்தியா, பாகிஸ்தான் மற்றும் பங்களாதேஷ்
2005 ஆம் ஆண்டில், மகாராஷ்டிரா மாநிலம் முழுவதும் நடனக் கேளிக்கை விடுதிகள் மூடப்பட்டபோது, பல முன்னாள் கேளிக்கை விடுதிப் பெண்கள் மும்பையில் உள்ள கிராண்ட் ரோடு பகுதியில் உள்ள கென்னடி பிரிட்ஜ் அருகே உள்ள 'காங்கிரஸ் ஹவுஸுக்கு' குடிபெயர்ந்தனர், இது முஜ்ரா நடனத்தின் நகரத்தின் பழமையான மையமாகும்.இந்தப் பெண்கள் ஆக்ரா, இந்தியா மற்றும் லாகூர், மற்றும் பாகிஸ்தானின் கராச்சி ஆகிய இடங்களில் முஜ்ரா நடனப் பயிற்சி பெற்றவர்கள் ஆவா். கராச்சி, லாகூரின் ஹீரா மண்டி பகுதியை “பாகிஸ்தானின் பழமையான சிவப்பு விளக்கு மாவட்டம் பல நூற்றாண்டுகளாக இருந்தது, பாரம்பரிய சிற்றின்ப நடனக் கலைஞர்கள், இசைக்கலைஞர்கள் மற்றும் விபச்சாரிகளின் மையமாக இருந்தது” என டான் செய்தித்தாள், விவரிக்கிறது.  

இந்தியத் துணைக்கண்டத்தின் பல பகுதிகளில், முஜ்ரா நடனப் பெண்டிரை் வெவ்வேறு பெயர்களில் அழைக்கப்படுகின்றனா். உதாரணமாக அவர்கள் வட இந்தியா மற்றும் பாக்கிஸ்தானில் *தாவாய்ஃப்கள்* (இந்தி மற்றும் உருது பேசும் பகுதிகளில்) என்றும், தென்னிந்தியாவில் தேவதாசிகள் என்ற பெயரிலும் பாய்ஜிஸ் என்று வங்காளத்திலும் அழைக்கப்படுகின்றனர்  

திரைப்பட படப்பிடிப்புகளில் சர்வதேச நடனத் தொழில் அல்லது தெற்காசிய நடன தொழிலை பெரும்பாலான பெண்கள் நம்பி இருக்கின்றனர்  

மராத்தி மற்றும் இந்தி / உருது மொழிகளில் *முஜ்ரா* என்பதன் பொருள்:  

- மரியாதை செலுத்துதல்
- நடனமாடும் பெண்ணின் இசை நடிப்பு
- தோல்வியுற்ற வணக்கம்
# புரோமார்கைரைட்டு



**புரோமார்கைரைட்டு** *(Bromargyrite)* என்பது AgBr என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை புரோமைரைட்டு என்ற பெயராலும் அழைக்கலாம். வெள்ளி புரோமைடின் இயற்கையான கனிம வடிவமாக இக்கனிமம் கருதப்படுகிறது. மெக்சிகோ, சிலி போன்ற நாடுகளில் முக்கியமாக புரோமார்கைரைட்டு கனிமம் கிடைக்கிறது. மோவின் அளவு கோலில் இதன் கடினத் தன்மை மதிப்பு 1.5 முதல் 2 என்ற அளவு ஆகும். குளோரார்கைரைட்டும் அயோடைரைட்டும் இதனுடன் தொடர்புடைய பிற கனிமங்களாகும்.  

மெக்சிகோ நாட்டின் 32 மாவட்டங்களில் ஒன்றான சகாடிகாசு மாநிலத்தில் 1859 ஆம் ஆண்டு புரோமார்கைரைட்டு கண்டறியப்பட்டது. இங்குள்ள வெள்ளி படிவுகளில் உள்ள முதன்மை தாதுக்களின் ஆக்சிசனேற்ற விளை பொருளாக இக்கனிமம் காணப்பட்டது. இரும்பு மற்றும் மாங்கனீசு ஆக்சைடு தாதுக்களுடன் வெள்ளி, அயோடார்கைரைட்டு மற்றும் சுமித்சோனைட்டு போன்ற கனிமங்களுடன் வறண்ட சுற்றுச் சூழலில் இக்கனிமம் தோன்றுகிறது.
# தோர் (வரைகதை)


**தோர்** (**இடி அரசன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த பாத்திரம் 'தோர்' என்ற பெயரில் உள்ள அஸ்கார்டியன் நாட்டு தெய்வமான இடியின் கடவுளை பற்றியது. இவர் சுத்தியலை கொண்டு இடியை கட்டுப்படுத்தும் சக்தி கொண்டவர் மற்றும் வானில் பறக்கும் திறமை உடையவன்.  

இந்தக் கதாபாத்திரத்தை எழுத்தாளர் – பதிப்பாசிரியர் ஸ்டான் லீ, எழுத்தாளர் - லாரி லிபர் மற்றும் எழுத்தாளர் - கலைஞர் - ஆசிரியர் ஜாக் கிர்பி ஆகியோர் உருவாக்கினார்கள். தோரின் முதல் தோற்றம் ஆகஸ்ட் 1962 இல் இருந்தது டேல்ஸ் டு ஆஸ்டோனிஷ் #35 இருந்து ஆரம்பிக்கப்பட்டது.  

இவர் பல தொடர்களில் நடித்துள்ளார் மேலும் அவென்ஜர்ஸ் என்ற மீநாயகன் அணியின் நிறுவன உறுப்பினராக உள்ளார், அந்த தொடரின் ஒவ்வொரு தொகுதியிலும் தோன்றுவார். இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது.  

1988 ஆம் ஆண்டு தொலைக்காட்சி திரைப்படமான 'தி இன்க்ரெடிபிள் ஹல்க் ரிட்டர்ன்ஸ்' என்ற திரைப்படத்தில் எரிக் ஆலன் கிராமர் இந்த பாத்திரத்தை முதன்முதலில் திரைப்பட வடிவமாக சித்தரித்தார். தோர் என்ற பாத்திரத்திற்கு நடிகர் கிறிஸ் ஹெம்ஸ்வர்த் என்பவர் உயிர் கொடுத்தார். இவர் தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), அவேஞ்சர்ஸ்: ஏஜ் ஒப் உல்ட்ரோன் (2015), டாக்டர் ஸ்ட்ரேஞ்ச் சிறப்புத் தோற்றம் (2016), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற பல திரைப்படங்களில் தோர் ஒடின்சன் என்ற கதாபாத்திரத்தில் நடித்துள்ளார்.  

இவர் "எல்லா நேரத்திலும் சிறந்த 100 வரைகதை புத்தக மீநாயகன்கள் " பட்டியலில் தோர் 14 வது இடத்தையும், 2012 இல் "சிறந்த 50 அவென்ஜர்ஸ்" பட்டியலில் முதலிடத்தையும் பெற்றார்.
# 2020 ஓமானில் கொரோனாவைரசுத் தொற்று


**2020 ஓமானில் கொரோனாவைரசுத் தொற்று** (*2020 coronavirus pandemic in Oman*) என்பது தற்போது நிகழ்ந்து கொண்டிருக்கும் கொரோனாவைரசு நோய் பரவல் பற்றியதாகும். 10 செப்டம்பர் நிலவரப்படி 88,337 பேர் உறுதி செய்யப்பட்ட நோய்த் தாக்கம் உள்ளவர்களாக அடையாளம் காணப்பட்டுள்ளனர் என்று சுகாதாரத்துறை அறிவித்துள்ளது.  
- 27 பிப்ரவரி 2020 அன்று ஓமானில் கொரோனாவைரசுத் தொற்று 6 ஆக உயர்ந்தது.

### மார்ச் 2020
- 3 மார்ச் 2020 அன்று ஓமானில் கொரோனாவைரசுத் தொற்று 12 ஆக உயர்ந்தது. இதில் நான்கு பேர் ஈரான் நாட்டை சேர்ந்தவர்கள்.

## தடுப்பு நடவடிக்கைகள்
ஓமானின் சுல்தான் உச்ச குழு ஒன்று அமைத்தார். இந்த குழுவானது 12 மார்ச் 2020 அன்று அனைத்து புதிய அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.  

18 மார்ச் 2020 முதல் ஓமான் வரும் அனைத்து சர்வதேச பயணிகளுக்கும் தடை செய்யப்பட்டனர்.  

### அனைத்து வானூர்திகளும் நிறுத்தம்
தேசிய வானூர்தி நிறுவனமான ஓமான் ஏர் பல நாடுகளுக்கான வானூர்தி சேவைகளை நிறுத்தியது.  

## புள்ளிவிவரம்
# காயத்ரி


**காயத்ரி** ( சமஸ்கிருதம் : गायत्री, IAST : gāyatrī) என்பது பிரபலமான காயத்ரி மந்திரத்தின் உருவகப்படுத்தப்பட்ட வடிவமாகும், இது வேத நூல்களில் சொல்லப்பட்ட பாடல் உருவகமாகும். காயத்திரி என்பவர் சாவித்ரி மற்றும் வேதமாதா (வேதங்களின் தாய்) என்றும் அழைக்கப்படுகிறார். காயத்ரி பெரும்பாலும் வேதங்களில் சூரிய தெய்வமான சவித்ருவுடன் தொடர்புடையவர். சைவ மத நூல்கள் சிவனின் உயர்ந்த வடிவமான ஐந்து தலைகள் மற்றும் பத்து கைகள் உள்ள சிவனின் ஒரு அம்சமான சதாசிவத்தின் மனைவியாக காயத்ரியை அடையாளம் காண்கின்றன. மற்றும் ஸ்கந்த புராணத்தின் படி, காயத்ரி என்பது பிரம்மாவின் மனைவியின் பெயர்.  

## வளர்ச்சி

காயத்ரி என்பது தொடக்கத்தில் 24 எழுத்துக்களைக் கொண்ட ரிக் வேதத்தின் ஒரு யாப்பிற்குப் பயன்படுத்தப்பட்டது. இருப்பினும், மந்திரமானது காயத்ரி தேவியாக -உருவகமாக மாற்றப்பட்ட காலம் இன்னும் அறியப்படவில்லை. காலங்கள் தோறும் இது வளர்ந்து வந்ததைத் தீர்மானிக்கப் பல்வேறு ஆதாரங்கள் உள்ளன.  

## சைவ காயத்ரி

சைவ சித்தாந்தத்த கண்ணோட்டத்தின் படி காயத்ரி யாவருக்கும் மேலான பரமேஸ்வரனான சதாசிவனின் மனைவியாவார். சிவசூர்யா என்ற சூரிய வடிவத்தில் வெளிப்படும் நித்திய ஆனந்தமான முழுமையான பரமசிவனின் மனைவியாக காயத்ரியை சைவ மதம் பார்க்கிறது. அவர் சர்வ வல்லமையுள்ள சதாசிவ மூர்த்தி, அவரின் ஒரு பெயர் பார்கா. சதாசிவனின் துணைவியார் மனோன்மணி, அவருக்குள் கணவர் பார்காவின் சக்தியைக் கொண்டவர்; இவரும் காயத்ரி மந்திரமும் வேறு வேறு இல்லை. ஐந்து தலைகள்,பத்து கரங்களைக் கொண்ட காயத்ரியின் பிரபலமான வடிவம் ஆரம்பத்தில் வட இந்தியாவில் மனோன்மனியின் சைவ உருவப்படமாக பொ.ஊ. 10 ஆம் நூற்றாண்டிலிருந்து காணப்பட்டது. காயத்ரியைப் பற்றிய சைவ கண்ணோட்டமானது காயத்ரி வழிபாடு, வேத நடைமுறைகளில் சைவத்துடனான சேர்ப்பு, ஆகியவை பிற்கால வளர்ச்சியாக அறியப்படுகிறது.பிற்கால புராணங்கள் காயத்ரியின் அச்சமூட்டக்கூடிய தோற்றமும் விருத்திராசூரன் என்ற அரக்கனை கொன்ற செயலும் ஆதி பராசக்தியுடன் அவளை ஒரு சேர வைத்து அடையாளப்படுத்துகின்றன்.  

## புராணக் காயத்ரி
சில புராணங்களில், காயத்ரி என்பது பிரம்மாவின் மனைவி சரஸ்வதியின் மற்ற பெயர்களுள் ஒன்று என்று கூறப்படுகிறது. மத்சய புராணத்தின் படி, பிரம்மாவின் இடது பாதி ஒரு பெண்ணாக வெளிப்பட்டது, அவர் சரஸ்வதி, சாவித்ரி மற்றும் காயத்ரி என்ற பெயர்களில் கொண்டாடப்படுகிறார். கூர்ம புராணத்தில், கௌதமரிஷி காயத்ரி தேவியால் ஆசீர்வதிக்கப்பட்டதால் அவரது வாழ்க்கையில் அவர் எதிர்கொண்ட தடைகளை அகற்ற முடிந்தது. காயத்ரி பிரம்மாவின் மனைவி என்று ஸ்கந்த புராணம் கூறுகிறது, அவரை சரஸ்வதியின் ஒரு வடிவமாக்குகிறது.  

காயத்ரி சரவதியிலிருந்து வேறுபட்டவர், பிரம்மாவை மணந்தார் என்று சில புராண வசனங்கள் கூறுகின்றன. அவர்களைப் பொறுத்தவரை, பிரம்மாவின் முதல் மனைவி சாவித்ரி, காயத்ரி இரண்டாவது. காயத்ரியின் பிரம்மாவுடன் திருமணத்தை அறிந்த சாவித்ரி கோபமடைந்து, திருமணத்தில் கலந்துகொண்ட அனைத்து தேவர், தெய்வங்களையும் சபித்ததாக கதை தொடர்கிறது. இருப்பினும், பத்ம புராணம் அதே கதையை சிறிய மாற்றங்களுடன் விவரிக்கிறது. சாவித்திரியை பிரம்மா, விஷ்ணு மற்றும் லட்சுமி சமாதானப்படுத்திய பிறகு, காயத்ரியை தனது சகோதரியாக மகிழ்ச்சியுடன் ஏற்றுக்கொள்கிறாள்.  

மேலும் காயத்ரிஒரு அரக்கனைக் கொல்லக் கூடிய ஒரு வலிமையான தெய்வமாக வளர்ந்தார். வராக புராணம், மகாபாரதத்தின் படி தேவி காயத்ரி விருத்திரனுக்கும் வேத்ராவதி நதிக்கும் பிறந்த மகனாகிய அரக்கன் விருத்திராசூரனை ஒரு நவமி நாளில் அழித்தொழிக்கிறார்.  

## சித்தரிப்பு
# 2020 மாலைத்தீவுகளில் கொரோனாவைரசுத் தொற்று


மாலைத்தீவுகளில் கொரோனாவைரசு தொற்று, என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 7 மார்ச் 2020 அன்று முதல் பரவத் தொடங்கியது. 19 மார்ச் 2020 நிலவரப்படி, 16 பேர் நோயால் பாதிக்கப்பட்டுள்ளதாக சுகாதாரத்துறை அறிவித்துள்ளது.  

## காலவரிசை
7 மார்ச் 2020 அன்று, மாலத்தீவுகள் முதல் இரண்டு பேருக்கு கோவிட்-19 நோய் இருப்பதாத உறுதிப்படுத்தப்பட்டது. குரேடு தீவு கேளிக்கை விடுதிக்கு வந்து போன இத்தாலி நாட்டினரிடமிருந்து பரவியதாக நம்பப்படுகிறது. மார்ச் 9 அன்று, மாலத்தீவு மேலும் இரண்டு பேருக்கு கொரோனா வைரசுத் தொற்று உறுதிசெய்யப்பட்டது.  

## பயணம் மற்றும் வெளிநாட்டினர் வருகை கட்டுப்பாடுகள்
மாலைத்தீவுகள் சுற்றுலா துறை அமைச்சகம், மாலைத்தீவுகள் சுகாதாரத்துறை அமைச்சகத்தின் வழிகாட்டுதலின்படி, பின்வரும் நாடுகளுக்கு தற்காலிக பயண தடையை விதித்துள்ளன.  

| சீனா | 2020 பிப்ரவரி 04 முதல் செயலில் உள்ளது | சுகாதார அமைச்சகம் |  |
| --- | --- | --- | --- |
| தென் கொரியா (வடக்கு மற்றும் தெற்கு கியோங்சாங் மாகாணங்கள்) | 2020 மார்ச் 03 முதல் செயலில் உள்ளது | சுகாதார அமைச்சகம் |  |
| இத்தாலி | 2020 மார்ச் 08 முதல் செயலில் | சுகாதார அமைச்சகம் |  |
| வங்காள தேசம் | 10 மார்ச் 2020 முதல் 24 மார்ச் 2020 வரை செயலில் உள்ளது | சுகாதார அமைச்சகம் |  |
| செருமனி | 15 மார்ச் 2020 முதல் செயலில் உள்ளது | சுகாதார அமைச்சகம் |  |
| எசுப்பானியா | 15 மார்ச் 2020 முதல் செயலில் உள்ளது | சுகாதார அமைச்சகம் |  |
| பிரான்சு | 15 மார்ச் 2020 முதல் செயலில் உள்ளது | சுகாதார அமைச்சகம் |  |
| மலேசியா | 17 மார்ச் 2020 முதல் செயலில் உள்ளது | சுகாதார அமைச்சகம் |  |
| அமெரிக்கா | 18 மார்ச் 2020 முதல் செயலில் உள்ளது | சுகாதார அமைச்சகம் |  |
| ஐக்கிய இராச்சியம் | 19 மார்ச் 2020 முதல் செயலில் உள்ளது | சுகாதார அமைச்சகம் |  |
| இலங்கை | 21 மார்ச் 2020 முதல் செயலில் உள்ளது | சுகாதார அமைச்சகம் | } |
# உபேகா சித்ரசேனா

**உபேகா சித்ரசேனா** இலங்கை நாட்டைச் சேர்ந்த பாலே நடனக் கலைஞர் மற்றும் நடன ஆசிரியர் ஆவார். 1950 ஆம் ஆண்டுகளில் இலங்கை நாட்டில் பாலே அறிமுகத்திற்கு முன்னோடியாக விளங்கிய நடன ஜோடிகளான வரிஜா மற்றும் சித்ரசேனா ஆகியோரில் இவரும் ஒருவர். 2011 ஆம் ஆண்டில் *மனோரி விஜேசேகரா* அவா்களால் "இலங்கையின் மிகச்சிறந்த பெண் நடனக் கலைஞர்" எனப் புகழப்பட்டார். மேலும் நூதன முரசுடனனான தனது உறவை தனித்துவம் வாய்ந்ததது என்று ஊடகப் பேட்டி ஒன்றில் தெரிவித்துள்ளார்.. தனது அறுபதாவது வயதில் அவர் நடன நிகழ்ச்சிகளில் இருந்து ஓய்வு பெறவும், முழுநேர பாலே நடனக் கலைக் கற்பித்தலில் ஈடுபடவும் முடிவு செய்தார்.  

## ஆரம்ப கால வாழ்க்கை
உபேகா சித்ரசேனா குழந்தையாக இருந்தபோது, கொழும்பின் கோல்பெட்டி சுற்றுப்புறத்தில் உள்ள அவரது வீட்டிற்கு நவீன நடனத்தின் முன்னோடிகளும் பிரபல நடனக் கலைஞா்களுமாகிய *மார்தா கிரஹாம்* மற்றும் *பால் டெய்லர்* உள்ளிட்டோர் நடன சுற்றுப் பயணங்களின் போது அடிக்கடி வந்து செல்வா்.. நடன உலகில் வளர்ந்ததால், தானும் அதே பாதையை தேர்வு செய்ய உபேகா முடிவு செய்தார். தொழில்முறை நடனக் கலைஞராக மாறுவதற்காக தனது பெற்றோரால் நிறுவப்பட்ட சித்ரசேனா நடனப் பள்ளியில் பயிற்சி பெற்றார். இது நவீன மேடை நடனக் கலைஞர்களுக்கு பயிற்சியளிக்கும் அந்தக் காலத்தின் முதல் மற்றும் ஒரே இலங்கை நிறுவனம் ஆகும்.  

## தொழில்
**சித்ரசேனா** ஏழு வயதாக இருந்தபோது 1958 ஆம் ஆண்டில், குழந்தைகள் பாலேவான *வனஜாவில்* **முதல் நிலை நடன நிகழ்ச்சி** நடத்தப்பட்டது. அவரது முதல் முன்னணி பாத்திரம் 1965 இல், பதினைந்து வயதில் குழந்தைகள் பாலே *ரான்கிகிலியில்* . அதே ஆண்டில் அவர் *காரடியா* மற்றும் *நள தமயந்தி* ஆகிய *பாலே* நடன நிகழ்ச்சிகளில் நடனமாடினார், இது அவரது பெற்றோருடன் தோன்றிய முதல் மேடை நிகழ்வாகும். கல்விப் படிப்பை முடித்த பிறகு பிறகு, அவர் 1971 இல் தனது முதல் உலக சுற்றுப்பயணத்தை மேற்கொண்டார். 1975 ஆம் ஆண்டில் அவர் தனது தந்தையுடன் *கரடியாவில்* முக்கியக் கதாபாத்திரத்தில் நடனமாடினார், இந்த பாத்திரம் அவரது தாயார் பல ஆண்டுகளாக நடித்ததாகும். 1978 ஆம் ஆண்டில், *கிங்கினி கோலாமா* என்ற முக்கிய பாத்திரத்தில் நடனமாடினார். 2011 முதல் அவர் மேடை நிகழ்ச்சிகளில் ஆடவில்லை, ஆனால் அவரது நடனப் பள்ளி மூலமாக இளம் நடனக் கலைஞர்களுக்கு கற்பித்தும், வழிகாட்டியும் வருகிறார்.  

## தனிப்பட்ட வாழ்க்கை
1973 ஆம் ஆண்டு எஸ்ஓஎஸ் குழந்தைகள் கிராமங்களின் இயக்குநரான *திவாகர் ரத்னதுரை* என்பவரை மணந்த சித்ரசேனாவிற்கு குழந்தைகள் ஏதும் இல்லை. 2002 ஆம் ஆண்டு ஒரு நேர்காணலில் தனது கணவர் தனது தொழில் வாழ்க்கையில் சுதந்திரமாகக் கவனம் செலுத்த தன்க்கு வாய்ப்பு அளித்தாகக் கூறி இருந்தார். சித்ரசேனா வஜிரா கலாயத்தநாய நடனப் பள்ளியின் வழிநடத்தும் தலைமைப் பொறுப்பை எதிர்காலத்தில் தனது மருமகன்களுக்கு வழங்க அவர் திட்டமிட்டுள்ளதாகத் தெரிவித்து உள்ளார்.
# வாஸ்ப்


**வாஸ்ப்** (**குளவி**) என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கற்பனை மீநாயகன் கதாப்பாத்திரம் ஆகும். ஸ்டான் லீ, ஜாக் கிர்பி, எர்னி ஹார்ட் ஆகியோரால் இந்தக் கதாப்பாத்திரம் உருவாக்கப்பட்டுள்ளது. வாஸ்ப்பின் முதல் தோற்றம் ஜூன் 1963 இல் இருந்தது டேல்ஸ் டு ஆஸ்டோனிஷ் #44 என்ற கதையில் இருந்து அறிமுகப்படுத்தப்பட்டது. மார்வெலின் மிகவும் குறிப்பிடத்தக்க மற்றும் சக்திவாய்ந்த பெண் நாயகர்களில் ஒருவராக குளவி விவரிக்கப்பட்டுள்ளது.  

அவரது கதாபாத்திரம் குளவி இறக்கை கொண்டு அதிக உயரம் பறக்கக்கூடியவராகவும், பூச்சிக் கொல்லி குண்டை வாய் மூலம் துப்பி எதிரிகளை கொள்ளக்கூடிய சக்தி படைத்தவராகவும் சித்தரிக்கப்பட்டுள்ளது. இவர் அவென்ஜர்ஸ் நிறுவன உறுப்பினராகவும், அணியின் நீண்டகால தலைவராகவும் உள்ளார். இவர் ஹாங்க் பிம்மின் முன்னாள் மனைவியும், நதியா வான் டைனின் மாற்றாந்தாயும் ஆவார்.  

இந்த பாத்திரம் 2015 ஆம் ஆண்டு ஆண்ட்-மேன் என்ற திரைப்படத்தில் ஒரு சிறிய வேடத்தில் தோன்றிவிக்கப்பட்டது. மார்வெல் திரைப் பிரபஞ்சம் இந்த பாத்திரத்தை நடிகை மிச்செல் பைபர் மூலம் ஆன்ட்-மேன் மற்றும் தி வாஸ்ப் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரித்தனர்.  

2011 இல் வாஸ்ப் கதாபாத்திரம் "எல்லா நேரத்திலும் சிறந்த 100 காமிக் புத்தக ஹீரோக்களில்" 99 வது இடத்தைப் பிடித்தது. 2012 இல் "சிறந்த 50 அவென்ஜர்ஸ்" பட்டியலில் 26 வது இடமும் பெற்றார்.
# சந்தியா எக்னெலிகொட

**சந்தியா ஏக்னலிகொட (Sandya Eknaligoda) இவர்** இலங்கையின் மனித உரிமை ஆர்வலர் ஆவார். இவர் காணாமல் போன பத்திரிகையாளர் பிரகீத் எக்னலிகொடாவின் மனைவியுமாவார். இவர் 2017ஆம் ஆண்டில் சர்வதேச வீரதீர பெண்கள் விருது பெற்றுள்ளார். இலங்கையில் காணாமல் போன ஆயிரக்கணக்கானோருக்காக இவர் பிரச்சாரம் செய்து வருகிறார்.  

இவர் ஒரு தாக்குதல் பட்டியலில் இருப்பதாக இவரது கணவர் இவரிடம் கூறியிருந்தார். மேலும் எழுதுவதை நிறுத்துமாறு எச்சரித்து இவருக்கு அச்சுறுத்தல்கள் வந்தன. ஊழல் குறித்து விசாரிப்பதாக இவர் கடத்தப்பட்டு 2009இல் திரும்பினார். தமிழ் கிளர்ச்சியாளர்களுக்கு எதிரான போராட்டத்தில் இலங்கை இராணுவத்தால் பொதுமக்களுக்கு எதிராக இரசாயன ஆயுதங்கள் பயன்படுத்தப்பட்டதாக விசாரிக்கப்பட்டபோது, இவரது கணவரும் பிரபல பத்திரிகையாளருமான பிரகீத் எக்னலிகொடா 2010இல் காணாமல் போனதை அடுத்து இவர் மேலும் தீவிரமாக ஈடுபட்டார்.
# ரெபேக்கா கபுகோ

**ரெபேக்கா கபுகோ (Rebecca Kabugho)** (பிறப்பு: 1994 செப்டம்பர் 4) இவர் ஒரு காங்கோவின் சமூக ஆர்வலர் ஆவார். இவர் அரசாங்கத்தால் தடுத்து வைக்கப்பட்டார். இளம் கைதிகளில் ஒருவராக இவர் இருந்தார். மேலும் இவருக்கு 2017 ஆம் ஆண்டில் சர்வதேச வீரதீர பெண்கள் விருது வழங்கப்பட்டது.  

## வாழ்க்கை
கபுகோ 1994இல் கிழக்கு காங்கோ ஜனநாயகக் குடியரசின் வடக்கு கிவு மாகாணத்தின் தலைநகரமான கோமா என்ற இடத்தில் பிறந்தார். இவர் 2012 சூனில் தனது சொந்த ஊரில் நிறுவப்பட்ட லுச்சாவின் (மாற்றத்திற்கான போராட்டம்) உறுப்பினராக இருந்தார். லுச்சா மாற்றத்திற்கான ஒரு படிநிலை அல்லாத வன்முறையற்ற இயக்கமாகும்.  

லுச்சாவை காங்கோவின் தேசிய புலனாய்வு அமைப்பு ஒரு "கிளர்ச்சி இயக்கம்" என்று எதிர்த்தது. பல அமைதியான போராட்டங்களுக்குப் பிறகு பிப்ரவரி 16 அன்று கைது செய்யப்பட்ட ஆறு உறுப்பினர்களில் கபுகோவும் ஒருவராக இருந்தார். அந்த நேரத்தில் நடந்த ஆர்ப்பாட்டத்திற்கு "டெட் சிட்டி" என்று பெயரிடப்பட்டது. காங்கோவின் அதிபர் ஜோசப் கபிலாவின் அரசியலமைப்பை புறக்கணித்தமை தொடர்பாக இவருக்கும் மற்ற ஐந்து பேருக்கும் சட்ட கீழ்ப்படியாமையை ஊக்குவித்ததாக குற்றம் சாட்டப்பட்டது.  

இவர் தனது சொந்த ஊரில் உள்ள ஒரு சிறையில் ஆறு மாதங்கள் கழித்தார். அதே நேரத்தில் சமூக ஊடகங்களிலும் மற்றும் சர்வதேச பத்திரிகைகளிலும் "உலகின் இளைய கைதி" என்று பாராட்டப்பட்டார்.  

2016 திசம்பர் 16 அன்று, அரசியலமைப்பற்ற அரசாங்கமாக காங்கோவின் தேசிய புலனாய்வு அமைப்பு கருதுவதை எதிர்த்து மீண்டும் கைது செய்யப்பட்ட 19 ஆர்வலர்களில் ரெபேக்காவும் இருந்தார். பின்னர், இவர் ஒரு வாரத்திற்குள் விடுவிக்கப்பட்டார். ஆனால் காங்கோவின் மேம்பாடுகளுக்காக ஒரு முன்னணி அகிம்சை பிரச்சாரகராகத் தொடர்ந்தார்.  

கபுகோவுக்கு மெலனியா திரம்ப் சர்வதேச பன்னிரண்டு பெண்களுடன் சர்வதேச வீரதீர பெண்கள் விருது 2017 மார்ச் மாதம் வழங்கினார். 2016ஆம் ஆண்டில் இவருக்கு சர்வதேச பெண்கள் வீரதீர விருது வழங்கப்பட்டது.
# ஊர்பா மனிதன்



**ஊர்பா மனிதன் சிலை** (**Urfa man**) (காலம்:கிமு 9,000**) தற்கால துருக்கி நாட்டில் மேல் மெசொப்பொத்தேமியாவின் தென்கிழக்கே உள்ள பாலிக்கிகோல் எனுமிடத்திற்கு அருகே உள்ள தொல்லியற்களத்**தை அகழ்வாய்வு செய்யும் போது 1993-இல் கண்டுபிடிக்கப்பட்டு, 1997-இல் ஆய்வு செய்யப்பட்டது. ஊர்பா மனிதச் சிலை மட்பாண்டத்திற்கு முந்தைய புதிய கற்காலம் (அ) காலமான கிமு 9,000 ஆகும். இதுவரை கண்டுபிடிக்கப்பட்ட பெரிய மனிதச் சிற்பங்களில் இதுவே முதலாவது ஆகும். துருக்கியின் பெருவயிறு மலைக்கு அருகில் 10 கிலோ மீட்டர் தொலைவில் கண்டெடுத்த தொல்பொருட்களில் ஒன்றாகும். ஊர்பா மனிதச் சிலை 1.90 மீட்டர் உயரம் கொண்டது. இச்சிலையின் குழி விழுந்த கண்கள் கருப்பாக உள்ளது.இச்சிலை V-வடிவ கழுத்துப்பகுதியுடன் கூடியது இச்சிற்பத்தின் இரண்டு கைகளும் முன்பகுதியில் கைகோர்த்தபடி உள்ளது.  

## படக்காட்சிகள்

## இதனையும் காண்க

- அயின் காஜல் சிலைகள்
- பெருவயிறு மலை
# சிண்டி ஆர்லெட் கான்ட்ரெராஸ் பாடிஸ்டா


**சிண்டி ஆர்லெட் கான்ட்ரெராஸ் பாடிஸ்டா** (*Cindy Arlette Contreras Bautista*) (பிறப்பு: 1990 சூன் 26) இவர் பெருவியன் வழக்கறிஞரும் மற்றும் பெண்களுக்கான வழக்கறிஞருமாவார். இவர் ஒரு சர்வதேச வீரதீர பெண்கள் விருது பெற்றுள்ளார்., மேலும் "டைம்" இதழின் மிகவும் செல்வாக்கு மிக்க 100 நபர்களின் பட்டியலிலும் சேர்க்கப்பட்டார். இந்த தாக்குதலால் இவரது ஒரு கால் சேதமடைந்தது. பின்னர் இவர் நடப்பதற்கு ஒரு ஊன்றுகோல் பயன்படுத்த வேண்டியது அவசியமானது. கான்ட்ரெராஸ் தனது நீதிக்கான கோரிக்கையை பொதுவெளியில் சென்றார். மேலும் தனது வழக்கை ஊடகங்களில் எழுதினார்.  

இவர் மீதான தாக்குதல் நடத்தியவனுக்கு எதிரான சான்றுகள் தண்டனைக்கு போதுமானதாக இருந்தன. ஆனால் மூன்று நீதிபதிகள் குழு 2016 சூலையில் சந்தேகமான தீர்ப்பினை வழங்கியது. இவருக்கு எதிரான வன்முறை மற்றும் சிகிச்சையானது நாடு தழுவிய நியுனாமெனோஸ் இயக்கத்திற்கு ஒரு அணிவகுப்பு புள்ளியாக மாறியது. லிமாவில் நடந்த அணிவகுப்பு பெருவில் நடந்த மிகப்பெரிய ஆர்ப்பாட்டம் என்று கூறப்பட்டது. 2016 நவம்பரில், அயாகுச்சோ உயர் நீதிமன்றத்தின் மேல்முறையீட்டு தீர்ப்பாயம் இந்த தண்டனையை நிராகரித்து, பாலியல் பலாத்காரம் மற்றும் பெண்ணை கொலை செய்ய முயன்ற குற்றச்சாட்டில் புதிய வழக்கு விசாரணைக்கு உத்தரவிட்டது. 20196 சூலை 8 அன்று, குற்றவாளி இவரை கொலை செய்ய முயன்றதற்காக 11 ஆண்டுகள் சிறைத்தண்டனை விதிக்கப்பட்டார். ஆனால் கற்பழிப்பு முயற்சியில் இருந்து விடுவிக்கப்பட்டார்.  

## அங்கீகாரம்
2017ஆம் ஆண்டில் கான்ட்ரெராஸின் வாதத்தை அமெரிக்க வெளியுறவுத்துறை அங்கீகரித்தது. இவர் வாஷிங்டனில் தலா ஒரு சர்வதேச வீரதீர பெண்கள் விருதப் பெற பன்னிரண்டு பேருடன் இவரையும் தேர்ந்தெடுத்தது. டைம் பத்திரிகையின் 100 செல்வாக்குமிக்க நபர்களின் பட்டியலிலும் இவர் ஒரு "குறியீடாக" தேர்ந்தெடுக்கப்பட்டார்.
# மார்ட்டின் குட்மேன்



**மார்ட்டின் குட்மேன்** (ஜனவரி 18, 1908 - ஜூன் 6, 1992) என்பவர் அமெரிக்க நாட்டு பேப்பர்பேக் புத்தகங்கள், ஆண்கள் சாகச இதழ்கள் மற்றும் வரை கதை புத்தகங்கள் வெளியீட்டாளர் ஆவார். இவர் சனவரி 12, 1939 ஆம் மார்வெல் காமிக்ஸ் என்ற மிகப்பெரிய நிறுவனத்தை துவக்கியவர் இவர் தான் என்பது குறிப்பிடத்தக்கது.
# முதலாம் சேத்தி


யில் முதலாம் சேத்தியின் கல்லறைக் கோயில் மேற்கூரையில் வானவியல் நாட்காட்டியை கணக்கிட உதவும் விண்மீன்களின் ஓவியம்]]  

**முதலாம் சேத்தி** (**Sethos I**) பண்டைய எகிப்தின் புது எகிப்திய இராச்சியத்தை ஆண்ட 19-ஆம் வம்சத்தின் இரண்டாம் பார்வோன் ஆவார். இவர் முதலாம் ராமேசஸ்-இன் மகனும், இரண்டாம் ராமேசஸ்-இன் தந்தையும் ஆவார். முதலாம் சேத்தி பண்டைய எகிப்தை கிமு 1290 முதல் 1279 முடிய 11 ஆண்டுகள் ஆண்டார். இவரது ஆட்சிக் காலத்தின் போது முதலாம் சேத்தி கட்டிய கோயில் சுவர்களில் பண்டைய எகிப்திய மன்னர்களின் பெயர்கள் குறுங்கல்வெட்டுகளில் பொறிக்கப்பட்டது. அதனை அபிதோஸ் மன்னர்கள் பட்டியல் என்பர்.  

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் முதலாம் சேத்தி மம்மியும் எடுத்துச் செல்லப்பட்டது.  

## படக்காட்சிகள்

## இதனையும் காண்க
- பண்டைய எகிப்திய அரசமரபுகள்
- எகிப்தின் வரலாறு
- அபிதோஸ் மன்னர்கள் பட்டியல்
# லிலா திரெடிகோவ்


**லிலா திரெடிகோவ் (Lila Tretikov)** **ஓல்கா** என்ற பெயரில் மாஸ்கோவில் 1978 சனவரி 25 அன்று பிறந்த இவர் ஒரு உருசிய-அமெரிக்க பொறியியலாளரும் மேலாளரும் ஆவார். இவர் 2014 முதல் 2016 வரை விக்கிப்பீடியாவை இயக்கும் மற்றும் அதன் தன்னார்வப் படைகளை ஆதரிக்கும் இலாப நோக்கற்ற அமைப்பான விக்கிமீடியா அறக்கட்டளையின் நிர்வாக இயக்குநராக இருந்தார்.  

மாஸ்கோவில் பிறந்த திரெடிகோவ் ஒரு இளைஞியாக அமெரிக்காவிற்கு குடிபெயர்ந்தார். 1999இல் கலிபோர்னியாவில் ஒரு மென்பொருள் பொறியாளராக பணியாற்றத் தொடங்கினார். அங்கு இவர் பல மென்பொருள் காப்புரிமைகளை இணைந்து எழுதியுள்ளார். மேலும் தொழில்நுட்ப சந்தைப்படுத்தல் நிறுவனத்தையும் நிறுவினார். தொழில் பயன்பாட்டு மென்பொருளில் நிபுணரான இவர், *சுகர் சிஆர்எம் இன்க்* நிறுவனத்தின் தலைமை தகவல் அதிகாரியாகவும், பொறியியல் துணைத் தலைவராகவும் இருந்தார். 2014 ஆம் ஆண்டில் விக்கிமீடியா அறக்கட்டளையில் 200 விண்ணப்பதாரர்களிடமிருந்து தேர்ந்தெடுக்கப்பட்டார். *சூ கார்ட்னரு*க்குப் பிறகு இவர் இதில் பணியாற்றினார். இவர் 2016இல் விக்கிமீடியாவை விட்டு வெளியேறினார்.  

## ஆரம்பகால வாழ்க்கை மற்றும் கல்வி
திரெடிகோவ் உருசிய பாரம்பரியத்தைச் சேர்ந்தவராவார். இவரது தந்தை ஒரு கணிதவியலாளர், மற்றும் இவரது தாய் ஒரு திரைப்பட தயாரிப்பாளராக இருந்தார். 15 வயதில் நியூயார்க் நகரத்திற்குச் சென்ற பின், இவர் பணியாளராக இருந்தபோது ஆங்கிலம் கற்றுக் கொண்டார். இவர் பெர்க்லியின் கலிபோர்னியா பல்கலைக்கழகத்தில் பட்டப்படிப்பைப் பயின்றார். ஆனால் பட்டப்படிப்பை முடிப்பதற்கு முன்பு அங்கிருந்து வெளியேறினார். இவரது முக்கிய பாடமாக கணினி அறிவியல் மற்றும் கலை ஆகியவை இருந்தன. மேலும், இவர் இயந்திர கற்றல் ஆராய்ச்சியில் ஈடுபட்டார் .  

## தொழில்
1999ஆம் ஆண்டில், திரெடிகோவ் சன் மைக்ரோசிஸ்டம்ஸில் சன்-நெட்ஸ்கேப் கூட்டணியில் பொறியாளராக தனது தொழில் வாழ்க்கையைத் தொடங்கினார். அங்கு இவர் ஜாவா சேவையகத்தில் பணிபுரிந்தார். பின்னர் இவர் தொழில்நுட்ப சந்தைப்படுத்தல் நிறுவனமான க்ரோக் டிஜிட்டலை நிறுவினார். பின்னர் சுகர் சிஆர்எம் இன்க் நிறுவனத்தில் தலைமை தகவல் அதிகாரியாகவும் பொறியியல் துணைத் தலைவராகவும் நியமிக்கப்பட்டார். 2012 ஆம் ஆண்டில், வணிக சேவைகளில் "ஆண்டின் பெண் நிர்வாகி" விருதும், கணினி வன்பொருள் மற்றும் மென்பொருள் "பிரிவில் ஸ்டீவி விருதுகளில் வெண்கலமும் வென்றவர். அறிவார்ந்த தரவு மேப்பிங் மற்றும் டைனமிக் மொழி பயன்பாடுகளில் பல காப்புரிமைகளை இவர் இணைந்து எழுதியுள்ளார்.  

*சூ கார்ட்னருக்கு* அடுத்தபடியாக திரெடிகோவ் 2014 மே மாதத்தில் விக்கிமீடியா அறக்கட்டளையின் நிர்வாக இயக்குநராக நியமிக்கப்பட்டு, 2014 சூன் 1, அன்று இந்தப் பொறுப்பை ஏற்றுக்கொண்டார். இவர் நியமனம் செய்வதற்கு ஒரு முறை மட்டுமே விக்கிப்பீடியாவில் திருத்தியிருந்தார். 2016 மார்ச்சில் கேத்ரின் மகேர் இவருக்குப் பின் விக்கிமீடியா அறக்கட்டளையில் சேர்ந்தார்.  

2016 மார்ச் 16, அன்று, திரெடிகோவ் " இளம் உலகளாவிய தலைவர்கள் " சமூகத்தில் சேர உலக பொருளாதார மன்றத்தால் அழைக்கப்பட்டதாக அறிவிக்கப்பட்டது. திரெடிகோவ் ஓபன்எட் மற்றும் ராக்ஸ்பேஸின் குழுவிலும் இருக்கிறார்.